cyanic-selkie/wikianc huggingface dataset:
Manuls
Uzvedība
Manuls ir vienpatis un ļoti uzmanīgs plēsējs, kas pat kustoties saplūst ar apkārtējo vidi. Katram īpatnim ir sava teritorija, kura tiek iezīmēta ar smaržu zīmēm. Gaišo dienas laiku manuls parasti pavada kādā nelielā dabīgā alā, klinšu spraugā vai pamestā murkšķa alā. Medīt tas visbiežāk dodas vēlu pēcpusdienā, kad iestājas krēsla, bet medī arī nakts laikā vai gaišā dienā. Manuli dzīvo ļoti retināti, attālināti viens no otra, apmēram 8—11 kaķi uz 100 km². Tēviņa teritorija ir lielāka nekā mātītes, turklāt tā pārklājas ar vairāku mātīšu teritorijām.
Barība
Manuls ir lēns skrējējs, tādēļ tas medī, upurim pēkšņi uzbrūkot no slēpņa, aizsegam izmantojot zāli un akmeņus. Barojas galvenokārt ar nelieliem zīdītājiem, piemēram, smilšu pelēm, pelēm, svilpējzaķiem, kāmjiem, murkšķu mazuļiem, arī ar putniem, piemēram, čukorām, ķirzakām un sienāžiem.
Reprodukcija
Manulam vairošanās sezona ir relatīvi īsa, tikpat īsa kā tā izplatības reģiona īsā vasara. Kaķenei meklēšanās ilgst 26—42 stundas, tādēļ tēviņš vairākas dienas seko mātītei, to apsargādams, lai nenokavētu īsto brīdi. Šis periods ir viens no visīsākajiem no visiem kaķiem. Tēviņu ievainojumi liecina, ka savstarpējās cīņas ir asas un nežēlīgas.
Grūsnības periods ilgst 66—75 dienas, un mazuļi dzimst aprīlī vai maijā. Māte īsi pirms dzemdībām iekārto siltu, ar sausu zāli, spalvām un vilnu izklātu un no vējiem aizsargātu migu. Metienā ir 2—6 nevarīgi kaķēni, kas sver apmēram 90 g. Tiem jau piedzimstot ir biezs, mīksts kažoks. Pieaugušam īpatnim raksturīgs matojums izaug apmēram 2 mēnešu vecumā. Manuli sāk paši medīt jau 4 mēnešu vecumā. Bargajā klimatā liela daļa mazuļu iet bojā jau mazotnē. Dzimumbriedumu abi dzimumi sasniedz 10—11 mēnešu vecumā. Nebrīvē manuls sasniedz 11 gadu vecumu.
Hirokitija
Hirokitija ir neolīta laika arheoloģijas piemineklis Kiprā, Larnakas pievārtē. Tas bija apdzīvots no apmēram 70. gs. p.m.ē. līdz 40. gs. p.m.ē. ar pārtraukumu no 6. gadu tūkstoša vidum līdz 5. gadu tūkstoša vidum. Hirokitijas bezkeramikas (pirmajā apdzīvotības posmā) arheoloģiskā kultūra ir sastopama arī citur Kiprā (vismaz 20 vietās), kā arī citur Levantē. Iedzīvotāji nodarbojās ar zemkopību un lopkopību, apdzīvoja apaļas celtnes, kas veidotas no neapstrādātiem ķieģeļiem. Apmetnei bija aizsardzības būves. Iedzīvotāju skaits Hirokitijā sasniedza 300 līdz 600 cilvēkus.
Dāvids Oistrahs
Dāvids Oistrahs (ru; dzimis, miris ) bija 20. gadsimta Ukrainas ebreju izcelsmes padomju vijolnieks, altists, diriģents un mūzikas pedagogs. Tiek uzskatīts par vienu no 20. gadsimta vidus izcilākajiem vijolniekiem. Pēc Otrā pasaules kara plaši uzstājās Eiropā un ASV. No 1934. gada - pasniedzējs Maskavas konservatorijā, viens no viņa skolniekiem ir Gidons Krēmers.
Nometņu iela (Rīga)
Nometņu iela ir iela Rīgā, Kurzemes rajonā, Āgenskalnā. Nometņu iela sākas krustojumā ar Meža un Sētas ielu un beidzas krustojumā ar Mazo Nometņu, Bāriņu un Mārupes ielu. Ielas garums ir 1096 metri.
Ielas apbūve ir 18.—19. gadsimta pilsētbūvniecības piemineklis.
Vēsture
Pirmo reizi Rīgas ielu sarakstā minēta 1861. gadā ar nosaukumu Lielā Lēģeru iela, 1914. gadā ar nosaukumu Lēģeru iela. 1923. gadā to pārdēvēja par Nometņu ielu.
Latvijas PSR laikā 1959. gadā ielu pārdēvēja par Linarda Laicena ielu. 1992. gadā tai atjaunots iepriekšējais nosaukums.
Ielu savienojumi
Nometņu iela ir savienota ar šādām ielām:
Sugar Rejs Robinsons
"Sugar" Rejs Robinsons (en; dzimis Volkers Smits (en) ; miris ) bija profesionāls amerikāņu bokseris. Viņš tiek uzskatīts par visu laiku izcilāko bokseri.
Amatiera karjeras laikā viņš uzvarēja visās 85 cīņās, no kurām 69 tika gūtas ar nokautu un 40 — gūtas pirmajā raundā. Profesionāļa karjeru uzsāka 1940. gadā 19 gadu vecumā, līdz 1951. gadam viņš uzvarēja 128 cīņās guva uzvaru, vienā tika fiksēts neizšķirts un divās bokseris piedzīvoja zaudējumu. Viņš bija Pasaules čempions pussmagā svara kategorijā laikā no 1946. līdz 1951. gadam, savukārt 1951. gadā izcīnīja Pasaules čempiona titulu vidējā svara kategorijā. R. Robinsons 1952. gadā beidza karjeru, taču divarpus gadus vēlāk atgriezās un 1955. gadā atguva Pasaules čempiona titulu. Viņš divas reizes tika nosaukts par gada labāko bokseri. Gandrīz 26 gadus ilgajā karjerā viņš piedalījās 200 cīņās.
Gruzdova
Apdzīvotā vieta izvietojusies nomaļus no valsts autoceļiem, Tepenīcas ezera ziemeļu krastā.
Kims Čonins
Kims Čonins (, Kim Chŏng'ŭn / Gim Jeong-eun, dzimis ) ir Korejas Tautas Demokrātiskās Republikas jeb Ziemeļkorejas valsts vadītājs, kā arī iepriekšējā valsts vadītāja Kima Čenira jaunākais dēls un pirmā valsts vadītāja Kima Irsena mazdēls. Viņa sieva ir Ri Soldžu. Kims Čonins ir pirmais valsts vadītājs, kurš dzimis pēc valsts izveidošanas.
Maja Jošida
Maja Jošida (ja; dzimis ) ir japāņu futbolists, spēlē Vācijas Bundeslīgas klubā Schalke 04 un Japānas futbola izlasē.
Sasniegumi
Southampton
Japānas izlase
Gundegu rinda
Gundegu rinda (en) ir divdīgļapju rinda, kurā ir klasificētas 7 dzimtas, aptuveni 164 ģintis un 2,830 sugas. Tajā ir iekļauti daudzi kultūrā pazīstami augi, tostarp, gundegas, bārbeles un magones.
Rindā ir klasificēti morfoloģiski daudzveidīgi augi — sākot no viengadīgiem un daudzgadīgiem lakstaugiem, līdz krūmiem un dažos gadījumos kokiem. Rindā ietilpst daudzi dekoratīvie augi, kurus audzē dārzos visā pasaulē. Augos parasti ir sastopami dažādi alkaloīdi, kuri var būt diezgan kaitīgi cilvēkiem vai mājlopiem.
Klasifikācija
2016. gadā publicētajā APG III sistēmā ir atzītas šādas dzimtas:
Iepriekš publicētajā APG II sistēmā tika izdalītas vēl trīs citas dzimtas — Kingdoniaceae, Fumariaceae un Pteridophyllaceae, kas pēc jaunākās sistēmas netiek izdalītas atsevišķi un tiek apskatītas kā ģintis Circaeasteraceae un Papaveraceae dzimtās.
Sojuz TMA-13M
Sojuz TMA-13M (ru) bija Krievijas kosmosa kuģis apkalpes nogādāšanai uz Starptautisko kosmisko staciju (SKS). Tas palaists orbītā 2014. gada maijā. Uz zemes atgriezās 2014. gada novembrī.
Apkalpes
Dublējošā apkalpe:
Lidojuma gaita
Saslēgšanās ar staciju notika 29. maijā 01:44 UTC (aptuveni 6 stundas pēc starta) pie Rassvet moduļa. Tuvošanās un saslēgšanās operācijas notika automātiskā režīmā. 03:52 UTC tika atvērtas lūkas un kuģa apkalpe iegāja stacijā.
No stacijas Sojuz TMA-13M atvienojās 00:31:30 UTC. Dzinējs bremzēšanas manevram iedarbināts 03:05 UTC. Zemi nolaižamais aparāts sasniedza 03:59 UTC 82 km uz ziemeļaustrumiem no Arkalikas. Lidojuma ilgums — 165 dienas 7 stundas 1 minūte.
Kubas olimpisko medaļnieku uzskaitījums
Šajā uzskaitījumā apkopoti Kubas sportisti, kas olimpiskajās spēlēs ir izcīnījuši medaļas.
Kuba olimpiskajās spēlēs līdz šim kopumā ir izcīnījusi 226 olimpiskās medaļas (78 zelta, 68 sudraba un 80 bronzas medaļas). Visas šīs medaļas ir izcīnītas vasaras olimpiskajās spēlēs. Visas olimpiskās medaļas ir izcīnītas vasaras olimpiskajās spēlēs. Liela daļa no medaļām — 72 medaļas — ir izcīnītas boksā. Otrajā vienā no olimpiskajiem sporta veidiem ir vieglatlētika (42 medaļas).
Ar medaļām bagātākie Kubas sportisti ir paukotājs Ramons Fonsts, volejboliste Ana Fernandersa, beisbolists Pedro Luiss Laso un džudists Driuliss Gonsaless. Katrs no viņiem olimpiskajās spēlēs ir izcīnījis 4 medaļas.
Sportistu uzskaitījums
''Šajos uzskaitījumos iekļauti tie sportisti, kas olimpiskajās spēlēs piedalījušies un izcīnījuši medaļas, pārstāvot Kubu. Sportisti sakārtoti alfabētiskā secībā pēc uzvārda.''
Olimpiskie medaļnieki (citu valstu sastāvā)
''Iekļauti tie ASV sportisti, kas olimpiskajās spēlēs piedalījušies un izcīnījuši medaļas citu valstu/komandu sastāvos. Sportisti sakārtoti alfabēta secībā.''
Atņemtās medaļas
Sportisti sakārtoti alfabētiskā secībā pēc uzvārda.
Veči laupītāji
"Veči laupītāji" (ru) ir 1971. gada padomju filma, kuras režisors un viens no scenārija autoriem ir Eldars Rjazanovs. Galvenās lomas atveido Jurijs Ņikuļins, Jevgeņijs Jevstigņejevs, Olga Arosjeva, Georgijs Burkovs un Andrejs Mironovs.
Filma stāsta par prokuratūras izmeklētāju Nikolaju Mjačikovu, kuru nolemts sūtīt pensijā, lai atbrīvot viņa vietu priekšnieka radiniekam. Izmeklētāja draugs piedāvā pašiem veikt noziegumu, ko pēc tam atrisinātu Mjačikovs, pierādot priekšniecībai savu nepieciešamību.
Šejs Givens
Šeimuss Džons Džeimss Givens (,, dzimis ) ir bijušais Īrijas futbolists un Īrijas izlases dalībnieks.
Lielāko daļu no karjeras ir aizvadījis Newcastle United komandā. 2006. gadā tika atzīts par komandas gada spēlētāju. Divas reizes ir bijis iekļauts Anglijas Premjerlīgas sezonas simboliskajā izlasē (2001–02, 2005–06). 2011. gadā Manchester City sastāvā izcīnīja Anglijas FA kausu.
Sasniegumi
Sunderland
Newcastle United
Manchester City
Individuālie sasniegumi
Pulse Electronics
Pulse Electronics Corp. (sākotnējais nosaukums Technitrol) ir ASV uzņēmums, kas nodarbojās ar elektrokomponentu ražošanu. Dibināts 1947. gadā. Galvenais birojs atrodas Sandjego.
Uzņēmums ražo elektrokomponentus vadu un bezvadu sakaru iekārtām, elektroapgādei, transportlīdzekļiem, kā arī militārajai un aerokosmiskajai nozarei. Pulse Electronics piedalās organizācijās IEEE, ATIS, ETSI, HDMI, DSL Forum, CommNexus un MoCA.
Pulse Electronics akcijas tiek kotētas Ņujorkas fondu biržā. Lielākais akcionārs 2013. gada 30. jūnijā bija Royce Pennsylvania Mutual Invmt (2,81 %).
Vēsture
1947. gadā četri inženieri, kuri bija piedalījušies pasaulē pirmā datora ENIAC izveidē, dibināja uzņēmumu Technitrol, lai izstrādātu un ražotu datoru aprīkojumu. Technitrol ieguva patentu par magnētisko cieto disku iekārtu. Uzņēmums pats neražoja cietos diskus, bet pārdeva licences lielajiem ražotājiem. Technitrol ražoja citus produktus, kur nevajadzēja lielus kapitālieguldījumus. Uzņēmums viens no pirmajiem izstrādāja dzīvsudraba aiztures līniju atmiņas un magnētisko bungu atmiņas.
1952. gadā Technitrol sāka ražot pulsējošos transformatorus. Viens no lielākajiem klientiem bija datortehnikas ražotājs IBM. 1958. gadā nopirkts uzņēmums L&O Research and Development Corporation, kurš ražoja elektromehāniskās un elektrooptiskās ierīces.
1961. gadā izveidots meitas uzņēmums Technitrol Engineering Corporation, kas piedāvāja inženierpakalpojumus rūpnieciskajiem un valsts klientiem.
1970. gados tika sākta diversifikācijas programma, iegādājoties jaunus uzņēmumus citās nozarēs. 1972. gadā iegādāti  John Chatillon & Sons Inc. (mehānisko svaru un precīzu atsperu ražošana) un Advanced Metallurgy, Inc. (AMI; elektrisko kontaktu ražošana). Izveidots meitas uzņēmums Electric Apparatus Company, lai ražotu elektrodzinējus.
2001. gadā iegādāts Francijas elektrisko kontaktu ražotājs Engelhard-CLAL. 2005. gadā no Filtronic nopirkts antenu un mobilo ierīču komponentu ražotājs LK-Products; nākamajā gadā tas pārdēvēts par Pulse Finland Oy. 2006. gadā nopirkts elektronisko spoļu un transformaturu ražotājs Eiropas autotirgum ERA Group.
2010. gada septembrī elektrisko kontaktu nodaļa AMI Doduco pārdota investoru grupai, kurā apvienojās AMI Doduco vadība, Tinicum Capital Partners un ''JP Asia Capital Partners. 2010. gada novembrī Technitrol pārdēvēts par Pulse Electronics Corporation.
Jānis Kalniņš (diplomāts)
Jānis Kalniņš (1907—1998) bija Latvijas vēstniecības ASV darbinieks, goda konsuls (1972—1981).
Dzīvesgājums
Dzimis 1907. gada 19. oktobrī Veļķu pagastā rakstveža Jāņa Kalniņa un viņa sievas Līzes, dzimušas Bērziņas, ģimenē. Mācījās Bērzaunes pagastskolā, 1926. gadā absolvēja Rīgas 1. valsts vidusskolu. Studēja Angļu valodas institūtā (1925—1928), līdztekus strādāja par kantoristu ASV sūtniecībā Rīgā (1928—1935) un studēja tieslietas Latvijas Universitātē (1926—1935), iestājās studentu korporācijā "Fraternitas Rusticana".
1935. gada maijā viņu pieņēma darbā Latvijas sūtniecībā Londonā par sekretāra palīga vietas izpildītāju, no 1937. gada maija par III šķiras sekretāru. Otrā pasaules kara laikā 1940. gada martā viņš kļuva par atašeju Latvijas sūtniecībā Berlīnē. Pēc Latvijas okupācijas 1940. gada septembrī Kalniņu atbrīvoja no amata un viņš atgriezās dzimtenē. Vācu okupācijas laikā bija tirdzniecības daļas vadītājs uzņēmumā "L.W. Goegginger". 1944. gadā devās bēgļu gaitās uz Vāciju.
Pēc kara beigām strādāja Vācijas okupācijas pārvaldes tieslietu daļā, no 1950. gada bija Latvijas sūtniecības Vašingtonā konsulārās daļas vadītājs un I šķiras sekretārs. 1961. gadā absolvēja grāmatvedības un finanšu administrācijas kursu B. Franklina universitātē. No 1972. gada augusta bija Latvijas goda konsuls Vašingtonā.
Pensionējās 1981. gadā. Miris 1998. gada 9. aprīlī Vašingtonā.
Lubīte
Lubīte ir Lobes kreisā krasta pieteka Aizkraukles un Ogres novados.
Tek ziemeļu virzienā. Ietek Lobē lejpus Lēdmanes muižas. Lubīti šķērso valsts autoceļš V974 (Dzelmes–Veckrape). Tās krastos atrodas Mizas.
Lielais šņibītis
Lielais šņibītis (Calidris canutus) ir neliela auguma bridējputns, kurš ligzdo Eirāzijas un Ziemeļamerikas tundrā. Migrācijas laikā regulāri sastopams arī Latvijā, pārsvarā jūras piekrastē. Izšķir 6 pasugas.
Izplatība
Lielais šņibītis ligzdo Grenlandē, Kanādas ziemeļos, Aļaskā un Sibīrijas tundrā. Šī suga veic ļoti garu migrācijas ceļu, ziemo pārsvarā Rietumāfrikā, Dienvidamerikā, Austrālijā.
Pasugas
Lielajam šņibītim ir sešas pasugas: C. c. roselaari, C. c. rufa, C. c. canutus, C. c. islandica, C. c. rogersi, C. c. piersmai. C. c. piersmai ligzdo Sibīrijas ziemeļos, ziemo Ķīnā vai ziemeļaustrumu Austrālijā.C. c. rogersi ligzdo Sibīrijā, tikai austrumpusē. Tas no Sibīrijas migrē pa Ķīnaa krastu līdz Jaunzēlandei un Austrālijas dienvidaustrumiem. C. c. roselaari migrē no Aļaskas ziemeļiem uz ziemeļaustrumiem no ASV Floridas. Pagaidām vēl nav zināms, vai šī pasuga migrē arī gar ASV rietumu daļu, lai pārziemotu Centrālmerikā. Pasuga C. c. rufa ligzdo ziemeļrietumu Kanādā un migrē uz Argentīnu piestājot un atpūšoties Brazīlijā. C. c. islandica ligzdo Grenlandes ziemeļos un migrē caur Islandi, Rietumeiropu, kur ziemo Vatu jūras piekrastē. C. c. canutus ligzdošanas vieta atrodas ziemeļrietumu Sibīrijā, migrē uz Rietumāfriku. Vatu jūra šīm pasugām ir ļoti nozīmīgs atpūšanās punkts tālajiem lidojumiem.
Izskats
Lielais šņibītis ir kompakts putns ar īsu kaklu, ķermeņa garums apmēram 25 cm. Tam ir salīdzinoši īss, taisns knābis, īsas brūnganzaļas kājas. Ziemā putna mugurpuse ir pelnu pelēka ar baltiem raibumiem, vēders un krūtis ir gaiši pelēkas ar dažiem baltiem pigmentiem. Vasarā abu dzimumu pārstāvjiem mugurpuse ir melna ar sarkaniem raibumiem, galva un krūtis ķieģeļsarkanā krāsā. Lidojumā ir redzama balta aste un spārni. Jaunie putni ar savu apspalvojumu līdzinās pieaugušo putnu ziemas izskatam, tikai tiem uz muguras ir melna svītra un krūtis ir bēšas, kājas olīvzaļas.
Adaptācijas
Lielais šņibītis ir viena no putnu sugām, kura veic visgarāko lidošanas ceļu bez apstājas. Šis attālums bieži vien sasniedz pat 5000 km. Lai uzstādītu šādu sasniegumu, lielajam šņibītim ir īpašas iezīmes un spējas. Pirms paredzētā lielā lidojuma šie putni uzņem lielu pārtikas daudzumu, palielinot savu normālo svaru gandrīz divas reizes. Uzņemtā pārtika pa visu ķermeni pārtop tauku slāņos, kas apgādā tos ar enerģiju visas lidošanas laikā. Lai izvairītos no nevajadzīgiem enerģijas patēriņiem, lielais šņibītis spēj samazināt dažus savus iekšējos orgānus, īpaši kuņģi. Uzņemot ēdienu ar cietu apvalku, kuņģa muskuļu darbība palielinās, līdz ar to tērē vairāk enerģijas, taču mīksta pārtika, piemēram, tārpi samazina kuņģa darbošanos un patērē mazāk enerģijas. Tāpēc pirms lieliem lidojumiem lielie šņibīši dod priekšroku mīkstai barībai.
Ligzdošana
Lielie šņibīši ligzdas vij atklātās vietās Sibīrijas tundrā, Grenlandē, Kanādā un Aļaskā. Šie putni neveido kolonijas, reizēm tie viens no otra var būt pat daudzu kilometru attālumā.
Vecdaugava (nozīmju atdalīšana)
Vecdaugava var būt:
Laika zagļi
Laika zagļi, laika aprijēji jeb hronofāgi (no el — 'laiks' un φαγεῖν — 'apēst') ir lietas un dzīvas būtnes, kas novērš laiku no svarīgām darīšanām.
Cēloņi
Starp visbiežāk sastopamo laika zagļu cēloņiem ir:
Pretlīdzekļi
Starp iespējamajiem līdzekļiem, kuri var tikt izmantoti pret laika zagļiem, ir:
Smaļaviči
Smaļaviči jeb Smoļeviči  ir pilsēta Baltkrievijā, Minskas apgabala Smaļaviču rajona centrs.
Pāvels Reifmans
Pāvels Reifmans (dzimis, miris ) bija filoloģijas zinātņu doktors, Tartu Universitātes emeritētais profesors.
Biogrāfija
Dzimis 1923. gadā Ukrainas pilsētā Umaņā. 1940. gadā Ļeņingradā ar izcilību beidzis vidusskolu un iestājies Ļeņingradas Universitātes filoloģijas fakultātē. 1941. gadā vasarā kā brīvprātīgais iestājies zemessardzē. Visu kara laiku bijis frontē un demobilizēts tika 1945. gadā. 1949. gadā pabeidzis Ļeņingradas universitāti. Ebreju diskriminācijas dēļ Ļeņingradā darbu nav atradis un devies strādāt uz Pleskavu par pasniedzēju Pedagoģiskajā institūtā.
Zinātniskā darbība
Strādājot Pleskavā, uzrakstījis zinātņu kandidāta disertācijas: «„Отечественные записки“ 1840-х годов (период участия в журнале Белинского)» (lv un 1953. gadā to aizstāvējis Ļeņingradas Universitātē. Tai pašā gadā pārcēlies dzīvot uz Igaunijas pilsētu Tartu. Vispirms strādājis Tartu Skolotāju institūtā, bet no 1959. gada Tartu Universitātē. 1963. gadā kļuvis par krievu literatūras fakultātes docentu. 1973. gadā, pēc doktora disertācijas aizstāvēšanas, kļuvis par profesoru. 1993. gadā ievēlēts par emeritēto profesoru. P. Reifmans lasījis lekcijas par šādiem tematiem: krievu literatūras vēsture 19. gadsimta otrā pusē, krievu un padomju žurnālistikas vēsture, krievu kritikas vēsture, krievu un padomju cenzūras vēsture.
P. Reifmana četras grāmatas un daudzi desmiti literatūrzinātniskie raksti padarīja viņu par pasaulē atpazīstamu krievu literatūras zinātnieku.
Pepe Femlings
Pepe Femlings (sv; dzimis ) ir zviedru biatlonists, 2018. gada ziemas olimpisko spēļu čempions stafetē.
Karjera
Pasaules kausā debitēja Oberhofā. Pirmos punktus PK ieskaitē izcīnīja 2015. gada februārī Holmenkollenē, 20 km individuālajā distancē ieņemot 21. vietu. Pirmo reizi Pasaules čempionātā piedalījās 2015. gadā Kontiolahti. Savās pirmajās ziemas olimpiskajās spēlēs 2018. gadā Phjončhanā Zviedrijas komandas sastāvā kopā ar Jesperu Nelinu, Sebastianu Sāmuelsonu un Frēdriku Lindstremu kļuva par čempionu stafetē. Vairākas reizes bijis uz goda pjedestāla arī Pasaules kausa posmos stafetē. Labākais rezultāts individuāli ir 9. vieta Kenmorā, Kanādā, 15 km individuālajā distancē.
Anaņjiva
Anaņjiva (uk) ir pilsēta Ukrainas dienvidrietumos, Odesas apgabala Podiļskas rajonā. Izvietojusies apgabala ziemeļrietumos Tiļihulas upes krastā 160 km no apgabala centra Odesas. Līdz 2020. gadam rajona centrs.
Vēsture
Apdzīvotā vieta dibināta ap 1753. gadu kā Anaņas kazaku sloboda Turcijai piederošajās zemēs. Pēc Jasas 1792. gada miera līguma apvidus nonāca Krievijas valdījumā. 1843. gadā piešķirtas pilsētas tiesības, un Anaņjiva kļuva par Hersonas guberņas apriņķa centru. Pēc padomju varas atnākšanas apdzīvotās vietas statuss pazemināts par pilsētciematu, bet 1941. gadā pilsētas statuss atjaunots. Attīstīta pārtikas rūpniecība.
Urūka
Urūka, Uruka (sux; akk; he, Erech; grc, Orchoē / Ōrugeia; ar, Warkā') bija Šumeras pilsētvalsts Divupē mūsdienu Irākas teritorijā. Atradusies Eifratas krastā, mūsdienās — apmēram 30 km uz austrumiem no Semāvas. Viena no lielākajām pilsētām Šumerā.
2016. gada Pasaules čempionāts šahā sievietēm
Desmit partiju mačā pēc devītās partijas Hou Jifaņa sasniedza uzvarai nepieciešamo punktu skaitu (rezultāts mačā kļuva 6 pret 3) un kļuva par Pasaules čempioni.
Mača programma un rezultāts
Atklāšanas ceremonija notika 2016. gada 1. martā Ļvivas Operas un baleta teātrī. Mačs tika spēlēts Potocka pilī.
Urūka
Urūku 1849. gadā atklājis brits Viljams Laftess (William Loftus).
2016. gada Pasaules čempionāts šahā sievietēm
Mača programma un rezultāts
Mača programma:
! !! Reitings !! width=20|1 !! width=20|2 !! width=20|3 !! width=20|4 !! width=20|5 !! width=20|6 !! width=20|7 !! width=20|8 !! width=20|9 !! width=20|10 !! Punkti
Maikls Adamss
Maikls Adamss (en; dzimis, Truro) ir Lielbritānijas starptautiskais lielmeistars šahā (1989).
Šahista karjera
1989. gadā pirmo reizi uzvarējis Lielbritānijas vīriešu šaha čempionāta finālā. Pēc šī panākuma kļuvis par profesionālu šahistu. Atkārtoti uzvarējis Lielbritānijas šaha čempionātā 1997. un 2010. gadā.
Kopš 1990. gada piedalījies Pasaules šaha čempiona nosaukuma izcīņas ciklos. 1994. gadā pirmoreiz iekļuvis FIDE pretendentu mačos, kur ceturtdaļfinālā piekāpies Borisam Gelfandam ar 3:5. 1993. gadā kopā ar Višvanatanu Anandu uzvarējis FIDE konkurentes PŠA rīkotajā kvalifikācijas turnīrā Groningenā. Tomēr pēc tam piedzīvojis sagrāvi pusfināla mačā pret Anandu ar 1½:5½. 1997. gadā piedalījies FIDE Pasaules čempionātā pēc izslēgšanas sistēmas un finālā atkal zaudējis Anandam ar 4:5. Divus gadus vēlāk ticis līdz pusfinālam, kur zaudējis Vladimiram Akopjanam ar ½:2½. 2000. gada čempionātā pusfinālā atkal nespējis pieveikt sev neērto Anandu un piekāpies ar 1½:2½. Visveiksmīgākais Adamsam bijis 2004. gada čempionāts Tripolē, kur viņš iekļuvis finālā un mazliet negaidīti zaudējis Uzbekijas pārstāvim Rustamam Kosimdžonovam ar 3½:4½. 2005. gadā piedalījies arī FIDE Pasaules čempiona nosaukum izcīņas turnīrā, kurš notika Sanluisā (Argentīna), taču nospēlējis neveiksmīgi un astoņu dalībnieku konkurencē palicis tikai 7. vietā. 2007. gada FIDE pretendentu mačos jau 1. kārtā zaudējis Aleksejam Širovam ar 3½:5½.
Daudzu starptautisko šaha turnīru uzvarētājs, tajā skaitā 2013. gadā uzvarējis spēcīgajā Dortmundes starptautiskajā šaha turnīrā.
1998. gadā pirmo reizi ieguvis Eiropas komandu kausu šahā Nīderlandes komandas «Panfox Breda» sastāvā. 2002. gadā atkārtojis šo panākumu Bosnijas un Hercegovinas komandas «ŠK Bosna Sarajevo» sastāvā, pēc tam divus gadus pēc kārtas (2003, 2004) bijis uzvarētājs Francijas komandas «NAO Paris» sastāvā, bet 2007. gadā piekto reizi uzvarējis Spānijas komandas «CA Linex Magic Mérida» sastāvā.
Anglijas izlases sastāvā sekmīgi piedalījies šaha komandu sacensībās:
Jošito Okubo
Nacionālā izlase
!Kopā||60||6
Arturs Jeresjko
Artūrs Jeresjko (dzimis 1964. gada 24. februārī Harkivā, Ukrainā) ir Latvijas ukraiņu uzņēmējs.
Dzīvesgājums
Dzimis 1964. gadā Harkivā. Pēc Rīgas 60. vidusskolas absolvēšanas no 1981. gada līdz 1986. gadam studēja Latvijas Universitātes Juridiskajā fakultātē, tad no 1990. gada līdz 1995. gadam LU Ekonomikas fakultātē, ieguva ekonomikas maģistra un tieslietu maģistra grādu.
Līdztekus studijām nodarbojās ar uzņēmējdarbību Latvijā, Krievijā un Ukrainā. 2004. gadā Krievijas Valsts humanitārajā universitātē ieguva ekonomikas zinātņu kandidāta grādu, aizstāvot kandidāta disertāciju „Diversificēto holdingu kapitāla stratēģijas pārvaldības mehānisma pilnveidošana”.
Uzņēmējdarbība
Latvijas neatkarības atjaunošanas laikā Arturs Jeresjko bija juridiskā biroja „Inlat” prezidents (1989–1991), 1990. gadā kļuva par korporācijas „GRATA” prezidentu, tad par Apvienotās Baltijas Preču-fondu biržas prezidentu (1992–1993), Ogres komercbankas padomes priekšsēdētāju (2000–2006). 2002. gadā kļuva par apdrošināšanas sabiedrības „Nordens – AS” padomes priekšsēdētāju 2004. gadā par apdrošināšanas AS „Salamandra Baltika” padomes priekšsēdētāju. Darbojās arī Krievijā un Ukrainā.
Personiskā dzīve
Jeresjko dzimtas pirmsācēji ir bijuši Zaporožjes kazaki. Dzīvesbiedre Jūlija Jeresjko, trīs bērni..
Gurinova
Gurinova (arī Gūrunova, Gūrinava) ir ciems Viļakas novada Susāju pagastā. Izvietojies pagasta austrumu daļā 3 km no pagasta un novada centra Viļakas un 246,3 km no Rīgas.
Strutenes
Strutenes (la) ir neliela augu ģints magoņu dzimtā. Šīs ģints dabiskais izplatības areāls ir Āfrikas ziemeļos un Eirāzijā.
Šajā ģintī klasificēti daudzgadīgi lakstaugi ar pamīšus izvietotām un plūksnaini dalītām lapām. Veido dzeltenus ziedus.
Klasifikācija
Ģintī ir klasificētas divas sugas:
Arturs Velzlijs
Arturs Velzlijs, pirmais Velingtonas hercogs (en; dzimis, miris ) bija britu karavīrs un valstsvīrs, Apvienotās Karalistes premjerministrs.
Alītas arēna
Alītas arēna (lt) ir daudzfunkcionālā arēna Alītā, Lietuvā. Arēna tika uzcelta 1977. gadā, bet no 2009. gada līdz 2011. gadam notika ievērojama halles rekonstrukcija saistībā ar 2011. gada Eiropas čempionāta basketbolā rīkošanu. Šeit no 2011. gada 31. augusta līdz 5. septembrim notika šī čempionāta C grupas spēles.
Arturs Velzlijs
Dzīves gājums
Militārās karjeras laikā dienēja Nīderlandē un Indijā. Napoleona karu laikā kļuva ievērojams kā ģenerālis Pussalas karā, vēlāk paaugstināts līdz feldmaršala pakāpei. Uzvarēja Francijas armiju Vitorijas kaujā 1813. gadā. Pēc Napoleona Bonaparta izsūtīšanas uz Elbu Velingtonas hercogs Velzlijs 1814. gadā kļuva par vēstnieku Francijā. Simt dienu laikā vadīja sabiedroto spēkus un kopā ar Prūsijas armiju uzvarēja Napoleonu Vaterlo kaujā. Militārās karjeras laikā piedalījies apmēram 60 kaujās.
Lordu palātas loceklis. No 1828. līdz 1830. gadam un 1834. gadā bija Apvienotās Karalistes premjerministrs.
Progress MS-07
Progress MS-07 (Прогресс МС-07; SKS apzīmējums ISS-68P) bija Krievijas automātisks Progress-MS sērijas kravas kosmosa kuģis. Paredzēts kravu nogādāšanai uz Starptautisko kosmosa staciju (SKS). Tas orbītā palaists 2017. gada oktobrī.
Lidojuma gaita
Sākotnēji Progress MS-07 bija plānots palaist, un pēc diviem Zemes apriņķojumiem (aptuveni trīs stundās) tas saslēgtos ar SKS. Līdz tam visi Progress uz staciju lidoja vai nu divas diennaktis vai sešas stundas. Tehniskas kļūmes dēļ starts tika pārcelts uz 14. oktobri, bet tad SKS varēja sasniegt tikai pēc divu diennakšu shēmas.
Progress MS-07 tika palaists 08:46:53 UTC ar nesējraķeti Sojuz-2.1a no Baikonuras kosmodroma.
Saslēgšanās ar staciju automātiskā režīmā notika 16. oktobrī 11:04 UTC pie Pirs moduļa.
13:50:30 UTC Progress MS-07 atvienojās no SKS. Pēc tam tas veica autonomu lidojumu, veicot dažādus eksperimentus. 26. aprīlī 04:08 UTC tika iedarbināta dzinējsistēma un veikts bremzēšanas manevrs. 04:42 kravas kuģis iegāja Zemes atmosfērā un sadega. Nesadegušās daļas aptuveni 04:51 UTC iekrita Klusajā okeānā.
Sopio Gvetadze
Sopio Gvetadze (ka; dzimusi Tbilisi) ir Gruzijas starptautiskā lielmeistare šahā (2006).
Biogrāfija
Vairākkārt pārstāvējusi Gruziju Eiropas un Pasaules junioru šaha čempionātā dažādās vecuma kategorijās, kurās lielāko panākumu guvusi 2001. gadā, kad uzvarējusi Pasaules junioru šaha čempionātā U18 vecuma grupā. Tajā pašā gadā uzvarējusi Gruzijas junioru šaha čempionātā U18 vecuma grupā. 2002. gadā kopā ar Nanu Dzagnidzi dalījusi pirmo vietu Gruzijas junioru šaha čempionātā U20 vecuma grupā un kopā ar Maiju Lomineišvili dalījusi 2. vietu Melnās jūras valstu individuālajā šaha čempionātā sievietēm. 2004. gadā Izmirā uzvarējusi Eiropas sieviešu šaha kausa izcīņā Tbilisi komandas NTN sastāvā. 2006. gadā ierindojusies 10. vietā Eiropas individuālajā šaha čempionātā. 2007. gadā izcīnījusi bronzas medaļu Gruzijas sieviešu šaha čempionātā. 2020. gada augustā ierindojusies 5. vietā Gruzijas sieviešu šaha čempionātā.
2008. gadā iekļuvusi Krievijas pilsētā Naļčikā notiekošajā Pasaules šaha čempionātā sievietēm pēc izslēgšanas sistēmas, taču Krievijas—Gruzijas kara dēļ kopā ar citām Gruzijas šahistēm šajā čempionātā piedalīties atteikusies. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Nino Baciašvili.
Pārstāvējusi Gruzijas komandu Pasaules komandu šaha čempionātā 2007. gadā.
Ilziņa
Ilziņa ir upe Balvu novadā.
Izteka - uz rietumiem no Ilziņiem. Tek austrumu virzienā. Ietek Ilziņu ezerā no rietumiem.
Jānis Kalniņš (konsulārais aģents)
Jānis Kalniņš (1884—?) bija Latvijas Republikas konsulārais aģents Ņujorkā (1919—1922). Viens no Amerikas Latviešu tirdzniecības savienības dibinātājiem, tās sekretārs un vadītājs (1919—1927). Amerikas Latviešu tautiskās savienības kora vadītājs.
Dzīvesgājums
Dzimis 1884. gadā pareizticībā pārgājušu latviešu ģimenē. Pēc 1905. gada revolūcijas 1906. gadā Kalniņš pārcēlās uz dzīvi Ņujorkā.
Latvijas brīvības cīņu laikā 1919. gada 7. augustā Latvijas Ārlietu ministrija ar Amerikas latviešu nacionālo apvienību saistīto Kalniņu iecēla par konsulāro aģentu, 9. septembrī Zigfrīds Meierovics viņu pilnvaroja aizstāvēt Latvijas tirgotāju, jūrnieku un citu pilsoņu intereses, kā arī piegādāt ASV amatpersonām un iestādēm informāciju par Latvijas saimniecisko stāvokli.
1920. gada augustā ASV varas iestādes viņu apsūdzēja nelikumīgā Latvijas pasu izsniegšanā latviešu komunistiem. Tūlīt 1920. gada augustā Latvijas valdība iecēla Alfredu Nagelu (1886—pēc 1922) par I šķiras sekretāru un nosūtīja uz ASV. Tomēr J. Kalniņš kā konsulārais aģents Ņujorkâ darbojās līdz 1922. gada 15. februârim, kad ASV ieradās jaunieceltais konsuls Artūrs Ļūļe (1882—1941).
1924. gadā Rīgā ievadīja izmeklēšanu par J. Kalniņa darbību diplomātiskajā dienestā. Vēlāk viņš strādāja par kasieri pārtikas veikalā.
Miris 1930. gadu beigās Ņujorkā.
Gaspārs Uljēls
Gaspārs Tomā Uljēls (fr; dzimis, miris ) bija franču aktieris. Zināms ar jaunā Hanibāla Lektera lomu filmā "Hanibāls: sākums" (Hannibal Rising, 2007), modes dizainera Īva Senlorāna lomu biogrāfiskajā filmā "Īvs Senlorāns" (Saint Laurent, 2014) un divpadsmit gadus būdams par Chanel vīriešu smaržu Bleu de Chanel reklāmas seju. Vēl viņš ierunājis Džeka Lauska lomu filmas "Leģendārais piecinieks" (2012) franču dublāžā un atveidojis Antonu Mogartu Disney+ miniseriālā Moon Knight (2022).
Ujēla kino debija bija filmā "Vilku brālība" (Le Pacte des loups, 2001). Trīs gadus pēc kārtas, no 2003. līdz 2005. gadam, viņu nominēja Cēzara balvai kā daudzsološāko jauno aktieri; šo balvu viņš ieguva 2005. gadā par Pirmā pasaules kara karavīra lomu filmā "Saderināšanās uz mūžu" (Un long dimanche de fiançailles, 2004). 2015. gadā viņš ieguva savu pirmo Cēzara balvas nomināciju kategorijā "Labākais aktieris" par lomu filmā "Īvs Senlorāns" (Saint Laurent). 2017. gadā viņš ieguva Cēzara balvu kā labākais aktieris par nedziedināmi slima dramaturga lomu filmā "Tas ir tikai pasaules gals" (Juste la fin du monde, 2016). 2015. gadā Uljēlu apbalvoja ar Francijas Mākslas un literatūras ordeni.
Filmējies filmās Embrassez qui vous voudrez (2002), Les Égarés (2003), Le Dernier Jour (2004), "Parīze, es mīlu tevi" (Paris, je t'aime, 2006), Jacquou le Croquant (2007), La Princesse de Montpensier (2010), Les Confins du Monde (2018) un Il était une seconde fois (2019).
Uljēls mira 37 gadu vecumā pēc nelaimes gadījuma slēpojot.
! (albums)
! (izrunā Exclamation Mark) ir amerikāņu repera Trippie Redd otrais studijas albums. To 2019. gada 9. augustā izdeva TenThousand Projects un Caroline Records. Albumā ir iekļauti Diplo, The Game, Lil Duke, Lil Baby un Coi Leray. Albumā sākotnēji bija arī Playboi Carti, taču vēlāk viņš tika izņemts no albuma.
Grēcinieku iela
Grēcinieku iela ir iela Rīgā, Centra rajonā, Vecrīgā. Grēcinieku iela sākas krustojumā ar Audēju, Skārņu un Mārstaļu ielu un beidzas krustojumā ar 11. novembra krastmalu. Ielas garums ir 328 metri.
Ielu savienojumi
Grēcinieku iela ir savienota ar šādām ielām:
Krišjānis Salmiņš
Krišjānis Salmiņš (dzimis Saldū) ir latviešu aktieris.
1989. gadā beidzis Tukuma rajona Irlavas vidusskolu. 1991. gadā absolvējis Latvijas Universitātes Vēstures un filozofijas fakultāti, bet 1997. gadā - Latvijas Kultūras akadēmijas Ekrāna un teātra mākslas nodaļu, kur mācījies Jura Rijnieka aktierkursā. 1997. gadā kļuvis par Valmieras teātra aktieri.
Atveidojis Staņislavu seriālos "Eņģeļu māja" un "Eņģeļu iela 9. Pelnrušķītes mantojums".
Dunaja salas
Dunaja salas (ru) ir neapdzīvotu salu grupa Laptevu jūrā, Krievijas Federācijas galējos ziemeļos. Administratīvi ietilpst Sahas Republikas Bulunas ulusā. Nosauktas par godu Jeņisejas kazakam Konstantīnam Dunajam. Salas ietilpst Ustjļenas valsts dabas rezervāta teritorijā.
Ģeogrāfija
Salas izvietojušās Laptevu jūras dienvidos, daļa no Ļenas upes deltas tās ziemeļrietumos. Arhipelāgu veido viena liela sala Dunajarita un vairākas nelielas saliņas, no kurām lielākā ir Jegorša. Salu ziemeļrietumos kopš 1954. gada darbojas Dunajas polārstacija, uzbūvēta bāka. Salās vairāki mednieku namiņi (povarņas).
Arkādes spēle
Arkādes spēle (en) ir spēle, ko spēlē spēļu mašīnās (automātos), par kuru spēlētāji parasti maksā naudu monētu vai žetonu veidā. Arkādes spēles parasti atrodamas sabiedriskās vietās, piemēram, tirdzniecības centros, restorānos un izklaides zālēs. Arkādes spēles galvenokārt ir veidotas kā veiklības spēles un ietver arkādes videospēles, pinbola automātus, elektromehāniskās spēles.
Arkādes spēlēm ir īsi līmeņi, kas pakāpeniski pieaug grūtībā. Spēles dalībnieki spēlē spēli tik ilgi, kamēr viņu spēles avatārs ir dzīvs. Lai šis biznesa modelis būtu peļņu nesošs, spēles grūtībai jābūt pietiekami augstai, lai spēlētāji nespētu spēli pabeigt, un, lai būtu pietiekami atkarīgi no tās, lai turpinātu spēlēt.
1970. gadu beigas līdz 1980. gadu vidum bija arkādes spēļu uzplaukuma periods. “Kosmosa iebrucēji” (1978), “Asteroīdi” (1979) un “Pac-Man” (1980) bija šī perioda populārākās spēles. Videospēles uzradās dziesmās, multfilmās un filmās, kā piemēram, spēle “Trons” (1982).
Arkādes spēļu popularitāte sāka samazināties 1980. gadu beigās. Ap 2000. gadiem arkādes spēles lielākajā daļā pasaules vairs nav sastopamas, jo, sakarā ar tehnoloģiju attīstību, video spēles kļuva pieejamākas - tās ir sastopamas mobilajos telefonos, datoros, spēļu konsolēs, u.c.
Jānis Blūms
Jānis Blūms var būt:
Jūdži Nakadzava
Jūdži Nakadzava (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||110||17
Mihalis Kakjudzis
Karjeru uzsācis 1992. gadā Grieķijas A2 līgā. 1995. gadā (pēc veiksmīgi aizvadītā FIBA U-19 turnīra) viņš pārgāja uz Atēnu AEK. Tā sastāvā viņš uzvarēja Grieķijas čempionātā, izcīnīja divus Grieķijas kausus un vienu Saportas kausu. 2002. gadā grieķis pārgāja uz Itālijas līgas klubu Sjēnas "Montepaschi". 2003.—2004. gada sezonā viņš kluba sastāvā uzvarēja Itālijas čempionātā un Itālijas kausa izcīņā. 2005. gadā viņš uzsāka karjeru Spānijā: sākumā FC Barcelona, vēlāk Cajasol Sevilla sastāvā. 2008. gadā M. Kakjudzis parakstīja līgumu ar Turcijas līgas Efes Pilsen, taču 2009. gada augustā atgriezās dzimtenē un parakstīja līgumu ar Saloniku "Aris". Savukārt 2011. gadā pārgāja uz Itālijas līgas klubu Gruppo Triboldi Basket.
Grieķijas izlases sastāvā spēlējis, izcīnījis sudraba medaļu 2006. gada Pasaules čempionātā un zeltu 2005. gada Eiropas čempionātā.
Nimburka
Nimburka (cz) ir pilsēta Čehijā, Centrālčehijas apgabala Nimburkas apriņķa centrs pie Labas upes. Pilsētas vēsturiskais centrs atrodas valsts aizsardzībā.
Ap 1275. gadu kā karaļa pilsētu dibinājis Otokārs II. 1526. gadā Nimburka iekļāvās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Nimburkā bāzējas viena no spēcīgākajām čehu vīriešu basketbola komandām — ČEZ Basketball Nymburk.
Malukšta
Malukšta ir skrajciems Rēzeknes novada Mākoņkalna pagastā. Izvietojies pagasta austrumos, Rāznas ezera dienvidu krastā regionālā autoceļa P56 (Malta_Kaunata) un vietējā autoceļa V609 (Sloboda_Ruduški_Zeļenopole_Šļakoti) krustojumā, 4,6 km no pagasta centra Lipuškiem, 32 km no novada centra Rēzeknes un 278 km no Rīgas.
Ciema teritorijā atrodas valsts nozīmes arheoloģiskais piemineklis - Malūkstu senkapi.
Dārza cietķērsa
Dārza cietķērsa (la) ir ēdamu augu suga krustziežu dzimtā, ko tautā dēvē par kressalātu. Suga ir izcēlusies Etiopijā, taču ir plaši izplatījusies visā pasaulē kā garšaugs. Suga nereti tiek kultivēta arī Latvijā, un valsts teritorijā tā ir sastopama kā rets dārzbēglis nezālienēs mītņu tuvumā, dārzu malās un izgāztuvēs.
Apraksts
Dārza cietķērsa ir 20—50 cm garš, ēdams lakstaugs ar īpatnēju, nedaudz kodīgu garšu. Augam ir stāvs, kails un bagātīgi zarojošs stublājs un visam augam ir zilgana apsarme. Lapas uz stublāja ir izvietotas līdz pat ziedkopai, šauri lancetiskas vai lineāras, veselas vai, apakšējās, plūksnainas. Lapu un plūksnu mala ir gluda. Kauslapas ir zaļas, divreiz īsākas nekā vainaglapas. Vainaglapas ir baltas vai bāli sārtas, aptuveni 0,4 cm garas. Auglis ir ovāls divcirkņu pākstenītis, augšdaļā ar platu spārnu un asi jomveida iegriezumu galā. Zied no jūnija līdz augustam.
Galindesa sala
Galindesa sala (fr, en, es) ir viena no lielākajām salām Argentīnas salu grupā Antarktīdā. Sala ir ap 1 km gara un līdz 550 m plata, izliekta pusmēness formā. Ziemeļu daļa klinšaina ar ap 500 m garu ziemeļrietumu virzienā izliektu pussalu; dienviddaļā līdz 55 m augsts ledus kupols. Salas vidusdaļā paceļas 51 m augstais Vuzlu kalns (Woozle Hill), kas nosaukts par godu tēliem no Alana Milna grāmatas Vinnijs Pūks.
Salu atklāja un aptuveni nokartēja Francijas antarktiskā ekspedīcija Žana Batista Šarko vadībā 1903.—1905. gados un kopā ar netālajām saliņām nosauca par godu argentīniešu flotes virsniekam Ismaelam Galindesam (Ismael F. Galíndez) par Galindesa salām (vēlāk nosaukums tika attiecināts tikai uz vienu salu). Galindess vadīja glābšanas ekspedīciju ar korveti Uruguay, kad Argentīnā paklīda baumas, ka Šarko ekspedīcija pazudusi.
1954. gadā uz Galindesas salas ziemeļu galu (Marinas ragu) no blakus esošās Vinterailendas tika pārcelta Ardžentainailendsas polārstacija, kas 1977. gadā tika pārdēvēta par Faradeju, bet 1996. gadā pārdota Ukrainai un pārdēvēta par Vernadsku.
Milzukalns
Milzukalns jeb Ūdru Milzukalns ir lielpaugurs Ziemeļkursas augstienes Vanemas pauguraines Raudas paugurmasīvā. Izvietojies Tukuma novada Smārdes pagasta rietumos uz ziemeļiem no Milzkalnes ciema, Milzukalna dabas parka teritorijā. Atrodas ziemeļu-ziemeļrietumu—dienvidu-dienvidaustrumu un dienvidrietumu—ziemeļaustrumu virzienā orientētu, ap 0,7 km garu vaļņveida grēdu krustpunktā. Relatīvais augstums 57 m dienvidu nogāzē un 45 m rietumu nogāzē; nogāžu slīpums ap 45°. Pauguram ir noapaļota piramidāla virsotne, kas apaugusi ar skuju kokiem. Pauguru veido zemledāja nogulumi, galvenokārt sakrokots smilts, grants, oļu materiāls. Uz nogāzēm morēnas mālsmilts vai smilšmāls. Kalna apkārtnē, apvidū ar savdabīgu reljefu un gleznainu apvidu 1977. gadā izveidots kompleksais dabas liegums (pieminekļa statuss jau kopš 1924. gada), kas 2004. gadā pārveidots par dabas parku.
Kalnā ierīkota slēpošanas trase, pakājē — veikborda parks un atpūtas komplekss.
Milzukalna virsotni aizņem vēlā bronzas - senākā dzelzs laikmeta pilskalns. Tas ir reģiona nozīmes aizsargājams kultūras piemineklis. Pilskalnu aprakstījis Ernests Brastiņš.
Berezivka
Berezivka (uk) ir pilsēta Ukrainas dienvidrietumos, Odesas apgabalā, Berezivkas rajona centrs. Izvietojusies apgabala austrumos Tiļihulas upes krastā 91 km no apgabala centra Odesas.
Vēsture
Apdzīvotā vieta dibināta ap 1802. gadu Dienvidukrainas intensīvās apgūšanas periodā. Sākotnēji dēvēta par Novoaleksandrovku un bijusi pagasta centrs Anaņjivas apriņķī. 19. gadsimta otrajā pusē nozīmīgs tirdzniecības un rūpniecības centrs. 1906. gadā Berezivkā bija 10 tūkstoši iedzīvotāju. 1962. gadā pilsētas statuss atjaunots. Attīstīta lauksaimniecība un pārtikas rūpniecība.
Santa Ziemele
Biogrāfija
Ieradās viesnīcā 4. sezonā saistībā ar draugu satikšanu un Silvijas iepazīšanās salonu, kur viņa satika Vadimu. Vadims viņai teica, ka ir vientuļš Maksims, bet kad patiesība nāca gaismā, Santa viņu šantažēja. 5. sezonā ieradās viņas vīrs Jānis Ziemelis, un atklājās, ka Elizabete Timmermane ir viņas un Ziemeļa meita. Pēc Elizabetes amnēzijas Santa viņai meloja, lai panāktu savu. Sameloja vīram, ka Deniss viņu izvaroja. 7. sezonā ar Denisa un Georga palīdzību mēģināja savākt Ziemeļa firmu un naudu, bet viņiem tas neizdevās. 8. sezonā meloja vīram, ka Denisa un Santas dēls ir Ziemeļa dēls, bet tas arī vēlāk nāca gaismā. Viņi izšķīrās, jo Jānis ieraudzīja kā Santa krāpj vīru ar Danielu, bet viņi pēc šķiršanās salaba. Pirmstam Santa vēl krāpa savu vīru ar Vadimu un Denisu.
Tukuma iela
Tukuma iela var būt:
Skinera kaste
B. F. Skinera idejas
Līdz 1920. gadiem Džons Votsons bija pametis akadēmisko psiholoģiju, un citi biheiviorisma klasiķi kļuva ietekmīgi, piedāvājot jaunus mācību veidus. Viens no tiem bija Beress Frederiks Skiners, vairāk pazīstams kā B. F. Skiners. Skinera uzskati bija nedaudz mazāk ekstrēmi nekā Vatsona. Skiners uzskatīja, ka mums ir tāda lieta kā prāts, bet produktīvāk ir pētīt novērojamu uzvedību, nevis iekšējus mentālus notikumus. Skiners uzskatīja, ka labākais veids, kā izprast uzvedību, ir apskatīt darbības cēloņus un tā sekas. Skinera teorija balstījās uz Edvarda Torndaika (1905) darbu. Edvards Torndaiks pētīja mācīšanos ar dzīvniekiem, izmantojot mīklu kasti, lai ierosinātu teoriju, kas pazīstama kā “Iedarbības likums”. Skiners ieviesa jaunu terminu Iedarbības likumā — Pastiprināšana. Uzvedība, kas tiek pastiprināta, mēdz atkārtoties (t.i., pastiprināties); izturēšanās, kas nav pastiprināta, mēdz iznīkt vai tikt nodzēsta (t.i., novājināta). Skiners (1948) pētīja objekta rīcību izmainīšanos, veicot eksperimentus, izmantojot dzīvniekus, kurus viņš ievietoja “Skinera kastē”, kas bija līdzīgs Torndaika mīklu kastei.
B. F. Skinera trīs veidu reakcijas
Skiners identificēja trīs veidu reakcijas vai ierosinātājus, kas var sekot uzvedībai:
Sodīšana mazina darbības.
Piemērs: Bērns skolas laikā mēģina smēķēt. Galvenās sekas - nokļūt sabiedrībā, kurā bērns vēlas būt. Bērn būs pozitīvi pastiprināts (t.i apbalvots). Visticamāk šī darbība atkārtosies. Ja galvenās sekas būtu tikt pieķertam no skolas vadības puses, bērns tiktu sodīts. Darbība - mazāk smēķēt.
"Skinera kastes "pamatprincipi
Skiners parādīja, kā darbojas pozitīvs pastiprinājums, ievietojot izsalkušu žurku savā Skinnera kastē. Kaste saturēja sviru sānos, un žurka pārvietojoties pa kasti, tā nejauši sitīs sviru. Tūlīt tas notiktu, pārtika nokristu traukā blakus svirai. Žurkas ātri iemācījās iet taisni uz sviru pēc dažām reizēm, kad tika ievietotas kastē. Ēdiena saņemšanas sekas, ja viņi nospieda sviru, nodrošināja, ka viņi atkārtos darbību atkal un atkal. Pozitīvs pastiprinājums stiprina uzvedību, nodrošinot sekas, kuras indivīds uzskata par atalgojošām. Piemēram, ja skolotājs piešķirs jums 5 sterliņu mārciņas katru reizi, kad esat izpildījis mājasdarbu (t.i., atlīdzību), jūs, visticamāk, atkārtosit šo uzvedību arī nākotnē, tādējādi stiprinot uzvedību mājas darbu izpildīšanas laikā. Nepatīkama pastiprinātāja noņemšana var arī stiprināt uzvedību. To sauc par negatīvu pastiprinājumu, jo dzīvniekam “atlīdzina” nelabvēlīga stimula noņemšana. Negatīvs pastiprinājums pastiprina uzvedību, jo tas pārtrauc vai noņem nepatīkamu pieredzi.
Piemērs: Ja skolnieks neizpilda mājasdarbu, viņam jāmaksā skolotājam, ja mājasdarbs izpildīts, jāmaksā nav. Šādi stiprina mājasdarbu izpildīšanu.
Skiners parādīja, kā darbojas negatīvs pastiprinājums, ievietojot žurku savā Skinera kastē un pēc tam pieslēdzot tai nepatīkamu elektrisko strāvu, kas tai sagādāja zināmu diskomfortu. Kad žurka pārvietojās pa kasti, tā nejauši trāpītu svirai. Tiklīdz tas notiek, elektriskā strāva tiek izslēgta. Žurkas ātri iemācījās iet taisni uz sviru jau pēc dažām reizēm, kad tika ievietotas kastē. Elektriskās strāvas izkļūšanas sekas nodrošināja, ka žurkas atkārtos darbību atkal un atkal.
Faktiski Skiners pat iemācīja žurkām izvairīties no elektriskās strāvas, ieslēdzot gaismu tieši pirms elektriskās strāvas ieslēgšanās. Žurkas drīz iemācījās nospiest sviru, kad iedegās gaisma, jo tās zināja, ka tad elektrisko strāva netiks ieslēgta.
Šīs divas iemācītās atbildes sauc par "aizbēgšanas no un izvairīšanās no" mācībām.
Tukuma iela (Rīga)
Tukuma iela ir iela Rīgā, Kurzemes rajonā, Āgenskalnā. Tukuma iela sākas krustojumā ar Pilsoņu ielu un beidzas strupceļā. Ielas garums ir 140 metri.
Ielu savienojumi
Tukuma iela ir savienota ar šādām ielām:
Jānis Blūms (mūziķis)
Jānis Blūms (dzimis, miris ) bija latviešu mūziķis, grupas "Menuets" vadītājs.
Dzīvesgājums
1969. gadā Jānis Blūms LTV konkursā "Ko tu proti?" iepazinās ar grupas "Menuets" dalībniekiem un kļuva par tā vadītāju, skoloja mūziķus, meklēja jaunus dalībniekus, rūpējās par repertuāru un uzstāšanās iespējām, veidoja aranžējumus dziesmām. 1970. gadā grupa "Menuets" sāka sadarbību ar Imantu Kalniņu, kura dziesmas veidoja populārāko "Menueta" repertuāra daļu. Kopš 1977. gada uzstājās Piebalgas Imantdienās. 1979. gadā iznāca grupas pirmā skaņuplate ar Imanta Kalniņa dziesmām. Nākamajos gados grupas radošā darbība pamazām apsīka.
Aleksandrs Rozovs
Aleksandrs Rozovs (ru), dzimis 1963. gadā Ļeņingradā, ir krievu Tīmekļa rakstnieks — sociālais fantasts. Daļa no viņa grāmatām izdotas arī papīra versijā, vairums — maksas elektroniskā versijā, tomēr visas autors par brīvu publicē savā saitā. Rozova faktiskā identitāte nav pārbaudāma; pēc paša vārdiem, dzīvo Sanktpēterburgā vai apkaimē, pēc izglītības inženieris, nodarbojas ar biznesa konsultācijām un zinātni.
Jānis Blūms (mūziķis)
Dzīvesgājums
Miris 1986. gada 7. martā. 1987. gadā grupa "Menuets" atkal sapulcējās uz traģiski bojā gājušā Jāņa Blūma piemiņas koncertiem, kurus ierakstīja Latvijas TV.
Aleksandrs Rozovs
Rozova darbi ir vai nu futuroloģiska zinātniskā fantastika, kas vadās no pieņēmuma par ekonomiski aktīvā mazākuma relatīvi drīzu sacelšanos pret pašreizējo, viņaprāt, kopš 1970. gadiem degradējošo pasaules kārtību, vai filozofiski apcerējumi par kariānismu — doktrīnu, kas vadās no pieņēmuma par saprāta spējām pārveidot visu pasauli, ieskaitot sevi pašu.
2013. gadā Rozovs Tīmekļa intervijā prognozēja, ka Krievijas Federācija sabruks tuvāko 10—15 gadu laikā vai pat ātrāk naftas baronu alkatības dēļ, bet ap 2030. gadu varētu sākties notikumi, kurus viņš apraksta savā fantastikā.
Fantastika
Rozova fantastisko pasauļu pieņēmuma pamatā ir ekonomiski un intelektuālo aktīvo nekonformistu atklāts dumpis pret pieaugošo valsts un agresīvo mazākumu kontroli pār ekonomiku un informācijas līdzekļiem. Rozovs uzskata, ka tas varētu sākties jebkurā rajonā, kas attāls no galvenajiem civilizācijas centriem, taču savai utopijai izvēlējās Okeānijas salu valstiņas un kolonijas, kurās viņa versijā tiek sarīkota sacelšanās turp emigrējušu Rietumu intelektuāļu un vietējo kontrabandistu vadībā un uz veco struktūru drupām izveidota jauna valsts — Meganēzija. Pamatā Rozova fantastikā aprakstīti pirmie 20 Meganēzijas eksistences gadi; darbi, kas apraksta sekojošos Zemes vēstures laikus vai citus reģionus apmēram tai pašā laika periodā (izņemot Āfriku, kura kļūst par Meganēzijas resursu avotu, un Indijas okeānu), Meganēziju tikai piemin vai nenosauc tieši vārdā.
Daļa Rozova romānu ir uzrakstīti vairākos sējumos, kas kritiķiem devis iemeslu uzskatīt viņa romānus par pārlieku izstieptiem.